Subject: Kütte hind
From: "Keskuse 16" <[email-masked]>
To: "Konkurentsiamet"
Date: Sun, 26 Jan 2025 10:49:42 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere.

Mind paluti elanike poolt  Teile kirjutada.

Kirjutan Teile, Tartu Märja Keskuse 16 kortermaja ühistust, seoses 
detsembrikuu kommunaalidega, pean täpsemalt silmas kütte ehk toasooja arvet, 
mis oli märkimisväärselt suur arvestades, et detsembris ei olnud erilisi 
miinuskraade. Võib vaid arvata, mis teeb küttearve jaanuari ja veebruari 
kuudel ehk aasta kõige külmematel kuudel. Kunagi lubati, et kui uus 
katlamaja N.R Energy OÜ poolt saab valmis ja alustab tööd, siis toasooja 
hind langeb. Nüüd aga on olukord, kus uus katlamaja töötab, kuid hind on 
jätkuvalt väga kõrge.

Võrdlesin Tartu linn, Märja aleviku toasooja pakkuja N.R Energy OÜ hinda 
Tartu linnale toasooja pakkuva Gren Tartu AS hindadega. Selgus, et N.R 
Energy OÜ toasooja hind on üle kahe korra kallim Tartu linnale toasooja 
pakkuvast Gren Tartu AS hindadest. Kuidas on Tartu linnas võimalik selline 
hinnavahe kahel soojusenergiat pakkuval ettevõttel?

Gren Tartu AS soojusenergia hinnad

  <https://lh7-rt.googleusercontent.com/docsz/AD_4nXdTvsVQho8PPptsasquvm7ucU_P2ui9WyBFGQjVvAM0QiWprnX5frJvJeLTeLjvz44jP9oU8dwBpXApeMFSuYW-R5Fac1djAqhbuvAWpyWSnXz1_u9Rx7oPZKN7X8OakW1ZY_ghYw?key=6ffqXQU8zyXFsHqDEqgCaTwk>

N.R. Energy OÜ soojusenergia hinnad

  <https://lh7-rt.googleusercontent.com/docsz/AD_4nXcF6Qni6kyf_yQM2E7W6LqLbmQZdIxUos3V3MIKhiHRhUZtY30X6JX09LD31oWMm-RAKTz9R2jdrahZvJh4IRlpXyLQAA3JqOE0Si5LMCgOUml5d2iyzW80SUS0JXnEqvlz9E4s?key=6ffqXQU8zyXFsHqDEqgCaTwk>

Tegin ka võrdlevad arvutused detsembri küttearve põhjal.

  <https://lh7-rt.googleusercontent.com/docsz/AD_4nXeZ8MMfh8SF8fMJbdO3tOZPcX7QBm20zZ8r3yu3HDOXoEShSzfRSK8aE7xJuNJ9OO_w_B8QX1BTFzlte4GBtkMDK3aiyXAXDZEdNJYP8WGhxn5eGXM4Qy5_Up7WT8zqj8YiATT4?key=6ffqXQU8zyXFsHqDEqgCaTwk>

Detsembris kulus Keskuse 16 korter maja kütmiseks koos vee soojendamisega 
3528,83€. Kui Märja alevikul oleks võimalik tarbida toasooja näiteks 
enamustele Tartu linnaosadele toasooja pakkuva Gren Tartu AS hinnakirja 
järgi oleks olnud detsembri küttearve 1778,44€

Hind on topelt kallim. Sellega hädas kõik Märja kortermajad! Kuidas saab 
selline liigkasu võtmine olla lubatud? On palju juhuseid ka meie majas, kus 
inimesed on jäänud kütteperioodi ajal arvete maksmisel võlgu. Sellist asja 
ei tohiks olla ja kõik inimesed peakaid saama omale toasooja lubada!

Soovime Teiepoolset kirjaliku vastust antud probleemi lahendamiseks!

Lugupidamisega

Märja Keskuse 16 juhatus